રવિવારે યોજાયેલી આ MotoGP રેસનો વીડિયો સામે આવ્યો છે. જેમાં 13 નંબરનું બાઈક ચલાવી રહેલા રાઈડર ફેનેટી પોતાના સાથી રેસર ઈટાલિયન સ્ટેફાનો માન્ઝીના હેન્ડલ સુધી પહોંચવાનો પ્રયાસ કરે છે અને ત્યાર બાદ બ્રેક દબાવવાનો પ્રયાસ કરે છે. આ સમયે બંને બાઈકની સ્પીડ 225 કિમી પ્રતિ કલાકની હતી. આ ઘટનામાં મોટી જાનહાનિ થતા ટળી ગઈ. ઘટના બાદ અન્ય બાઈક રાઈડરોએ તેના પર આજીવન પ્રતિબંધ લગાવવાની માગણી કરી છે. રેસ દરમિયાન આ ઘટના 23મા લેપમાં બની હતી.